open-index/open-wikipedia-markdown huggingface dataset:
Časomerný veršový systém

**Časomerný veršový systém** (alebo **časomerný prozodický systém**, **časomiera**) je veršový systém založený na striedaní krátkych a dlhých slabík, obyčajne bez rýmov.   

Tento typ veršu patrí do historickej verzológie, uplatňoval sa najmä v starogréckej a latinskej poézii. Pomerne obmedzená realizácia časomiery je podmienená zvláštnosťami jazyka. V starogréčtine dĺžka samohlásky funguje ako fonologický činiteľ, slovný prízvuk je melodický. So snahou organizovať verš časomerne sa stretávame aj v novodobých európskych jazykoch. Bolo to v tých vývinových obdobiach, ktoré programovo nadväzovali na antiku (renesancia, klasicizmus). Slovenčina má isté predpoklady na časomieru, lebo v porovnaní s inými jazykmi rozlišuje dlhé a krátke slabiky. V slovenskej a českej poézii bola snaha v období osvietenstva a klasicizmu organizovať verš časomerne na poprednom mieste. Pokúsili sa o to najmä:

* Pavol Jozef Šafárik a František Palacký – *Počátkové českého básnictví obzvláště prozodie* (1818)
* Ján Hollý
* Ján Kollár – časomerný Předzpěv v Slávy dcere
* Bohuslav Tablic – preložil klasicistickú poetiku Nicolasa Boilleaua *Umění básniřské* (1832)

Podľa zásad časomernej prozódie si vyslovenie každej slabiky vyžaduje určitý čas; na vyslovenie dlhej slabiky treba raz toľko času ako na vyslovenie krátkej slabiky. Jednotka, ktorou sa meria trvanie slabiky, sa volá *[[móra (verš)|móra]]*. Vyslovenie krátkej slabiky trvá jednu móru a vyslovenie dlhej slabiky dve móry. **Ťažká doba** v časomiere si vyžaduje dlhú slabiku a **ľahká doba** krátku. Existujú dva druhy slabičných dĺžok (spôsobujúcich ťažké doby verša):

* **prirodzené dĺžky**, keď je slabika prirodzene dlhá
* **polohové (pozičné) dĺžky**, ktoré vznikajú vtedy, keď za krátkou samohláskou nasleduje skupina najmenej dvoch spoluhlások (ak sa v skupine spoluhlások vyskytuje *r* alebo *l*, slabika sa považuje za krátku alebo dlhú podľa potreby, poprípade u rôznych autorov existovali aj iné výnimky)

## Pozri aj

* sylabotonický veršový systém
* sylabický veršový systém
* tonický veršový systém
* hexameter
* epos

## Referencie

## Externé odkazy

* 

## Literatúra

* 
* 

Kategória:Literárne pojmy
Kategória:Veršové systémy
Daktyl

**Daktyl** je stopa (rytmická jednotka) skladajúca sa z jednej prízvučnej a dvoch neprízvučných slabík (—∪∪) a tvorí sylabotonický veršový systém. Daktylský verš je v slovenskej poézii zriedkavejší ako trochejský, používal ho napr. Pavol Országh Hviezdoslav v známej balade *Zuzanka Hraškovie.*

Kategória:Stopy
Bylina (literatúra)

[thumb|[Dobryňa Nikitič, Iľja Muromec a Aľjoša Popovič]]
**Bylina** (rus. были́на) je žáner ruských epických hrdinských básni, ktoré zvyčajne opisujú hrdinské činy bohatierov (napríklad Iľja Muromec, Dobryňa Nikitič a Aľjoša Popovič). 

Byliny sa delia do niekoľkých cyklov, približne podľa historického obdobia (najslávnejšie sú asi básne z cyklu o Vladimírovi I. a jeho bohatieroch, ďalšie cykly sú napr. o bohatieroch novgorodských, moskovských, o povstaní Stenka Razina, o ukrajinských kozákoch, až po tzv. petriády o Petrovi Veľkom). Ruským bylinám sú podobné ukrajinské dumy. 

Byliny vznikali približne od 12. storočia, tento odhad je ale založený na zmienke v Slove o pluku Igorovom (ktoré je formou a štýlom sama v podstate bylinou), jeho autenticita ale nie je celkom jasná. Najmladšie byliny vznikli až v 19. storočí. Byliny sa šírili ústne, prednášali sa s hudobným sprievodom, takže sa pochopiteľne časom menili, prispôsobovali aktuálnym udalostiam a zmenám dobového vkusu.

Byliny majú nerýmovaný tónický verš s typickým štýlom (opakovanie prehovorov a opisov, kontrasty, antitézy, obrátený slovosled, ustálené epitetá), ktoré sa veľa ruských básnikov snažilo napodobniť, byliny sa stali inšpiráciou aj pre veľa iných umeleckých diel, niektoré boli aj sfilmované.

Byliny boli v neskoršom období folkloristami zozbierané do niekoľkých zbierok, z nich najrozsiahlejšia *Polnyj svod kyjevskich bylin* A. Lelčuka je k dispozici online. 

## Externé odkazy
* Zbierka ruských bylin - po rusky

## Zdroj
*

Kategória:Básnické formy
Kategória:Literárne pojmy
Denník (literatúra)

**Denník** je literárny žáner epického, monografického charakteru. Denník obyčajne obsahuje najdôležitejšie, najzaujímavejšie zápisy o osobných a verejných udalostiach ovplyvňujúcich pisateľa. O udalostiach autor podáva správu väčšinou zo svojho uhla pohľadu prezentujúc vlastný názor o nich. Udalosti sú spravidla opisované v chronologickom poradí v denných intervaloch. Denník sa vedie a môže byť v ňom aj fikcia, teda dokreslenie istej udalosti/dňa. Denník si nepíšeme, ale vedieme.  Denníky sa stávajú predpokladom pre biografické (životopisné) diela.

## Príklady
*Reálny denník: Anna Franková písala o zážitkoch počas ukrývania sa pred nacistami v Amsterdame
*Fiktívny denník: Sue Townsend napísala *Tajný denník 13 a 3/4-ročného Adriana Molla* a viaceré ďalšie diely


Kategória:Literárne pojmy
Kategória:Biografické diela
Derniéra

**Derniéra** je posledné uvedenie divadelnej hry alebo filmu. V médiach sa tento pojem využíva aj pri poslednom konaní športového podujatia. Opakom derniéry je premiéra.

Kategória:Literárne pojmy
Zdrobnenina

**Zdrobnenina** alebo **zdrobnené slovo** alebo **deminutívum** (z lat. *minutus* malý, drobný) je expresívny lexikálny prostriedok, ktorý má kladné citové zafarbenie. V slovenčine sa deminutíva tvoria príponami.

Deminutíva tvoria silnú vrstvu expresívnych pomenovaní. Môžu mať rôznu štylisticko-sémantickú funkciu, závislú od toho, v akom kontexte sa použijú:
# keď vyjadrujú citový, ba až familiárny vzťah (majú hypokoristický charakter)
# keď sa pociťujú ako výrazové prostriedky detskej reči
# keď pôsobia kontrastne ku kontextu, tým zjemňujú kontrast (napr. *"Pani Rafiková je osemdesiatdvekilová *'osôbka**' (J. Jesenský, Pani Rafiková)

## Príklad
### Mužský rod
* chlap - chlap*ík* - chl*á*p*ätko*
* chlapec - chlap*č*ek
* stroj - stroj*ček*
* bozk - bož*tek*
* potok - potôčik
* kocúr - kocúrik
* vták - vtáčik

### Ženský rod
* žena - žienka - ženuška
* ulica - uli*čka*
* rieka - riečka
* pusa - pusinka
* mačka - mačiatko
* hus - húska - húsatko - husička

Proti príklad, keď je použitá prípona pre zdrobneniny a nejde o zdrobneninu, prípadne o opak:
* mača - mačka
* stolica - stolička

### Stredný rod
* dieťa - dieťatko
* deva - dievča - dievčatko
* mesto - mestečko
* srdce - srdiečko
* zlato - zlatko - zlatíčko

## Pozri aj
* Augmentatívum

## Iné projekty

Kategória:Literárne pojmy
Detektívna literatúra

**Detektívna literatúra** (dielo detektívnej literatúry sa volá **detektívka**; z lat. détegere - odkrývať, odhaľovať) je druh zábavnej literatúry, ktorá je „založená na špecifickom uplatnení fabulačného tajomstva pri odhaľovaní okolností kriminálneho prípadu“. Základom je motív záhady a víťazstva dobra nad zlom, hlavnou postavou je detektív, ktorý sa snaží vyriešiť prípad, chytiť zločinca. Zločinec je potrestaný/ usmrtený, vyhráva dobro. 

Za prvú detektívnu prózu je pokladaná poviedka Edgara Allana Poea *Vraždy v ulici Morgue* z roku 1841. Medzi najznámejších autorov detektívok patria: Arthur Conan Doyle, Agatha Christie, Michael Connelly, či slovenský prozaik Dominik Dán.

## Zdroje

## Ďalšia literatúra
* 


Kategória:Literárne pojmy
Dej (literatúra)

**Dej** ako literárny pojem je ucelený rad akcií, ktoré nadväzujú špecifické vzťahy s ostatnými kontextami (postáv, vonkajšieho prostredia a rozprávača). 

Dej rozvinutý do zložitejších kauzálnych súvislostí je jedným z charakteristických znakov epiky a drámy. Dej ako celok prebieha od expozície k rozuzleniu.

Spätosť jeho jednotlivých fáz a opodstatnenosť dejových zvratov zabezpečuje motivácia.

Rozpor medzi postupnosťou rozprávania a dynamickou jednotou rozprávaného prebúdza dejové napätie. 

Podľa množstva odbočiek (digresií) a vsuviek sa rozlišuje dej jednoduchý a dej zložitý. 

Najsúvislejšia vrstva deja sa nazýva dej hlavný (niekedy rozdvojený na dva deje súbežné alebo napríklad v modernej próze vôbec neidentifikovateľný) v protiklade k viacerým dejom vedľajším. Pokiaľ postava mení svoje životné prostredie, prekračuje hranice dané svojou rolou, sociálnym
postavením a miestnym určením, je dej dynamický, v opačnom prípade je dej statický. Ak dejové zvraty rezultujú z okolností, vonkajších pomerov a osobných kontaktov, vzniká dej situačný, ak naopak z aktivity postáv, označuje sa dej ako povahový (charakterový). V povahovom deji sú postavy cedené buď étosom, t. j. ustálenou mravnou zásadou - dej etický, alebo pátosom, t. j.
chvíľkovými vznetmi a náladami - dej patetický.

## Iné projekty

Kategória:Literárne pojmy
Detská populárna pieseň

**Detská populárna pieseň** je básnický útvar patriaci do lyriky určený na spievanie, veselé, hravé texty, aj s poučným významom. Vzniká zhudobnením básne, na jej tvorbe sa podieľajú: textár – autor básne a hudobný skladateľ. 

## Diela
Niektoré známe projekty s detskými populárnymi piesňami:
* Tomáš Janovic/ Ali Brezovský: ''Cengá do triedy''
* Tomáš Janovic/ Ali Brezovský: *[[Zázračný autobus]]*
* Kamil Peteraj/František Griglák, Pavol Hammel: *[[Vrabec Vševed]]*
* Július Kinček, Daniel Hevier, Peter Nagy, Beáta Dubasová, Roman Spišiak, Vašo Patejdl, Karol Bohunický, Pavol Danišovič: *Peter, Vašo a Beáta deťom*
* Vašo Patejdl, Boris Filan: ''Snehulienka a 7 pretekárov''
* Peter Nagy: *[[Hrajme sa na Petra]]*
* Kamil Peteraj, Gabriel Dušík, Miroslav Noga, Štefan Skrúcaný: *[[Keby som bol detským kráľom]]*
* Ján Andel, Daniel Hevier, Štefan Moravčík, Laco Lučenič, Beáta Dubasová, Kopytovci: ''Išla myška briežkom''
* Miro Jaroš, Marek Danko, Martin Šenc, Randy Gnepa: *[[Pesničky pre (ne)poslušné deti]]*
* Kristína Peláková, Zuzana Štelbaská: *[[Snívanky]]*
* Barry Manilow, Hana Sorrosová, Lucie Bílá, Martin Dejdar, Ladislav Křížek, Helena Vondráčková, Jiří Korn, Jiří Korn, Darinka Rolincová, Barry Manilov, Debra Byrd: ''Thumbelina (O Malence)''

Kategória:Literárne pojmy
Kategória:Hudba
Kategória:Piesne
Kategória:Detská hudba
Detektívka

**Detektívka** môže byť:
* ženský rod slova detektív, pozri detektív
* dielo detektívnej literatúry, detektívna próza (najčastejšie román či poviedka), pozri pod detektívna literatúra
* detektívny film
* detektívna hra
* študiový album skupiny Elán, pozri Detektívka (album)
Dialektizmus

**Dialektizmus** je nárečový prvok v spisovnom jazykovom prejave.

Rozdelenie dialektizmov:
* lexikálne (napr. švábka ako nárečový ekvivalent spisovného slova zemiaky)
* sématické (oprava, spisovne korekcia chyby, nárečovo plot)
* slovotvorné (kovaľ, spisovne kováč)
* fonetické

## Referencie

Kategória:Literárne pojmy
Dialóg

**Dialóg** môže byť:
*všeobecne: 
**a) rozhovor , b) rozhovor dvoch osôb, c) situačne zakotvený rozhovor dvoch (v širšom zmysle aj viacerých) osôb, ktoré sú v priamom a vzájomnom osobnom kontakte, opozitum: monológ, pozri rozhovor
**rokovanie, diskusia (ľudí s rôznymi názormi)
*v jazykovede (a literatúre): a) jazykový prejav striedavo prednášaný dvoma alebo viacerými hovoriacimi, ktorí si spravidla svoje prehovory (repliky) navzájom priamo adresujú, b) forma jazykového prejavu, pri ktorom sa každá výpoveď adresuje priamo účastníkovi komunikácie a je obmedzovaná témou rozhovoru, pozri dialóg (jazykoveda)
*v literatúre: 
**rozhovor (spravidla dialóg v jazykovednom zmysle - pozri vyššie) postáv diela, sústava minimálne dvoch replík (t.j. prehovorov postáv), t.j. v podstate súhrnné označenie pre epický dialóg, dramatický dialóg a (nižšie uvedený) dialóg z filozofickej (a podobnej) literatúry, pozri dialóg (literatúra)
**skrátene: dramatický dialóg
**žáner (staršej) filozofickej, esejistickej a vedeckej literatúry, spravidla text vo forme rozhovoru konfrontujúceho rôzne názory s cieľom niečo dokázať alebo vysvetliť, pozri dialóg (filozofická literatúra)
*vo filozofii: 
**a) metóda skúmania, spôsob, ako možno cieľavedome usmerňovaným rozhovorom poznať pravdu o nejakom probléme, b) príslušný literárny žáner (pozri vyššie), pozri pod dialóg (filozofická literatúra)
**jeden z pojmov existencialisticky zameraných mysliteľov (S. Kierkegaard, M. Buber), pozri dialóg (existencialisti)
*v sociológii: najrozvinutejšia podoba rozhovoru, sled na seba reagujúcich výrokov v priamej reči, ktoré sa odlišujú od púheho vecného informovania reflexiou subjektívnych postojov, názorov a hodnotení, pozri dialóg (partnerská komunikácia)
*v politike a podobne: oficiálny rozhovor medzi dvoma záujmovými skupinami (napr. medzi štátmi alebo odbormi a vládou) vedený s istým cieľom, ktorým je väčšinou dosiahnutie porozumenia alebo nejaká dohoda
*v žurnalistike: rozhovor dvoch alebo viacerých osôb, v ktorom partneri vo forme otázok a odpovedí rozoberajú aktuálne otázky z rozličných oblastí s cieľom odpovedať na ne alebo prispieť k ich objasneniu (využíva sa napr. vo fejtóne, reportáži, tvorí základ interview), pozri dialóg (žurnalistika)
*v hudbe: 
**hudobný ekvivalent rozhovoru dvoch ľudí vyjadrený pomocou rôznych hlasov či nástrojov, najmä v ranom novoveku, a to predovšetkým v týchto podobách: a) dvojhlasová skladba, v ktorej si dva (vokálne, inštrumentálne či zborovo obsadené) hlasy odpovedajú, b) tzv. dialoghi fuor di scena, c) spôsob uplatňovaný v niektorých liturgických hrách, predchodca oratória, pozri dialóg (rôzne hlasy v hudbe)
**v starej opere: hovorená časť ako opak spievanej časti
**v hudobnej dráme: prekomponovaná časť pri štruktúre totožnej s činoherným divadlom
*v telekomunikáciách a informatike:
**konverzácia alebo výmena informácií 
**interakcia medzi používateľom a systémom na dosiahnutie konkrétneho cieľa, pozri dialóg (používateľ a počítač)
**skrátene: dialógové okno

## Pozri aj
* Monológ

## Referencie
1325

## Udalosti
* Bol založený Tenochtitlán, hlavné mesto Aztéckej ríše, vybudované na ostrove na jazere Texcoco v centrálnom Mexiku.
* Prvýkrát je písomne doložený údaj o vzniku obce Krásno nad Kysucou,dnešné mesto na Kysuciach.
* Prvá písomná zmienka o obci Plavnica.
*Prvá písomná zmienka o obci Lalinok, kde sa spomína ako Lylihng.

## Úmrtia
* Abrahám Červený (z Hlohovca), uhorský veľmož (* 1278)


1325
1521

Rok 1521 (MDXXI) bol kalendárny rok, ktorý v súlade s gregoriánskym kalendárom začal v sobotu, bol to 1521. rok nášho letopočtu, 21. rok v 2. tisícročí, 21. rok v 16. storočí a 2. rok v dekáde 20. rokov 16. storočia.

## Udalosti
*3. január – Pápež Lev X. exkomunikuje Martina Luthera v pápežskom bule *[[Decet Romanum Pontificem]]*. 
*22. január – Karol V. (Svätá rímska ríša) otvoril Wormský snem vo Wormse (Nemecko).
*27. január – Süleyman I. potlačil povstanie Damaského vládcu.
*28. január – Začal sa Wormský snem, ktorý trval do 25. mája.
*6. marec – Fernão de Magalhães objavil Guam.
*6. marec – Martin Luther je predvolaný pred Wormský snem.
*16. marec – Fernão de Magalhães doplával do Filipín.
*7. apríl – Fernão de Magalhães prišiel do Cebu.
*7. apríl – Martin Luther kázal žiakom v Erfurte poburujúce kázanie, zatiaľčo bol na ceste do Wormsu.
*16. až 18. apríl – Martin Luther je vyšetrovaný pred cisárom Karlom V. a Wormským snemom, kde vyhlásil „Tu stojím“, pokiaľ ide o jeho vieru v samotnú Bibliu ako o štandard kresťanskej doktríny.
*24. apríl – Vzbura spoločenstiev - Bitka pri Villavare: Kastílsky monarchisti porazili povstalcov a popravili ich troch lídrov.
*26. apríl – Martin Luther opustil Worms a na rok sa vytratil - hovorilo sa, že je zavraždený, ale v skutočnosti sa skrýval na Wartburgskom hrade.
*27. apríl – Bitka pri Maktane: Fernão de Magalhães bol vo Filipínach popravený.  
*Máj – Talianska vojna v rokoch 1521 až 1526 vypukla medzi Karlom V. (Svätá rímska ríša) a Františkom I. (Francúzsko).
*16. máj – rímsky pápež Lev X. vydal bulu o katolíkoch byzantského obradu v Uhorsku.
*17. máj – Edward Stafford, tretí vojvoda z Buckinghamu, je v Londýne popravený za velezradu.
*20. máj – Bitka pri Pampelune: Francúzi porazili Španielov.
*25. máj – Karol V. ukončuje Wormský snem a podpísal Wormský edikt, ktorým bol Martin Luther daný do ríšskej kliatby.
*27. máj – Cisár Ťia-ťing nastúpil na trón dynastie Ming.
*29. alebo 30. jún – Najstarší dochovaný dokument, ktorý prežil, napísaný predovšetkým v rumunskom jazyku: Neacșuov list, ktorý napísal obchodník z Câmpulungu Johannesovi Benknerovi, starostovi Brașova, varoval, že Osmanská ríša pripravuje svoje vojsko na prechod do Valašska a Sedmohradska; použitým skriptom bola rumunská cyrilika.
*30. jún – Bitka pri Esquíroze: Francúzske vojská pod vedením Henriho d'Albreta, exilovým kráľom Navarra, bol Španielmi porazené a boli nútené zanechať pokus o znovuzrodenie Henriho kráľovstva.
*13. august – španielski dobyvatelia na čele s Hernandom Cortésom dobyli a zničili Tenochtitlan, hlavné mesto Aztéckej ríše
* 29. august – Turci obsadili Belehrad

## Narodenia
* 4. august – Urban VII., 228. pápež († 1590)

## Úmrtia
* 27. apríl – Fernão de Magalhães, portugalský moreplavec (* asi 1480)
* 1. december – Lev X., 217. pápež (* 1475)
* 13. december – Manuel I., portugalský kráľ (* 1469)


1521
1519

## Udalosti
* 4. marec – španielsky dobyvateľ Hernando Cortés pristál na pobreží Mexika 
* 8. november – Hernando Cortés dorazil na svojej ceste ríšou Aztékov do ich hlavného mesta Tenochtitlánu
* námorná výprava vedená Fernão de Magalhãesom ako prvá v dejinách oboplávala svet

## Narodenia
* 31. marec – Henrich II., francúzsky kráľ († 1559)
* 13. apríl – Katarína Medicejská, francúzska kráľovná ako manželka Henricha II. († 1589) 
* 20. júl – Inocent IX., pápež († 1591)

## Úmrtia
* 12. január – Maximilián I. Habsburský, rakúsky arcivojvoda, burgundský vojvoda a rímskonemecký cisár (* 1459)
* 2. máj – Leonardo da Vinci, taliansky renesančný architekt, hudobník, vynálezca, staviteľ, sochár a maliar (* 1452)
* 24. jún – Lucrezia Borgia, dcéra pápeža Alexandra VI. (* 1480)


1519
SDR-4x

**SDR-4x** je humanoidný robot spoločnosti SONY.

Spoločnosť Sony, posmelená úspechom svojho robotického psíka AIBO,  vytvorila ďalšieho robota, tentoraz humanoidného, pod názvom SDR-4X. SDR znamená Sony Dream Robot.

Je to robot určený na zábavu, dokáže chodiť, spievať, tancovať, hrať futbal a mnohé ďalšie činnosti. Pre svoju konštrukčnú výšku  však nie je schopný chodiť po schodoch. Má 38 kĺbov, a aby bola interakcia medzi človekom a robotom čo najbezpečnejšia, ich stavba je taká, aby nebolo možné do kĺbu vložiť prst a robot ho nemohol náhlym pohybom pricviknúť. Robot je skonštruovaný tak, že sa dokáže postaviť na nohy aj v prípade, že spadne na chrbát. Je určený implicitne na domáce použitie, takže na jeho chodidlách sú namontované senzory, ktoré mu umožňujú chodiť aj po veľmi hrubých kobercoch. Rozdiely vo výške podlahy v dráhe jeho pohybu môžu predstavovať až . Aby robot nespadol pri náhlom tlaku na jeho telo zvonku, má zabudovaný reflex predkročenia a zakročenia, podobne ako ho má človek. Ak má robot spadnúť, snaží sa dostať do takej polohy, aby došlo k čo najmenšiemu poškodeniu. 

SDR-4X má dve kamery, takže má stereoskopické videnie, čo mu umožňuje vidieť priestorovo. Pomáha to napríklad pri rozoznávaní rozdielu medzi okrajovou hranou dosky stola a čiarou nakreslenou na podlahe. Nemôže sa teda stať to, že nerozozná hranu stola a spadne z neho na podlahu, ako sa to stáva jednookému psíkovi AIBO. 
Vďaka stereoskopii dokáže na základe merania paralaxy určiť vzdialenosť objektu a vypočítať si dráhu pohybu, aby sa mu čo najúspornejšie a najbezpečnejšie vyhol.

Robot má slovnú zásobu 60 000 slov, čo mu umožňuje konverzáciu. Ďalšie slovíčka si dokáže zapamätať. Na spracovanie komunikácie v ľudskej reči slúži externý počítač, pripojený cez bezdrôtovú sieť typu LAN. 

SDR-4X si dokáže zapamätať tváre desiatich ľudí, pričom trvá asi minútu, kým si uloží do pamäte všetky potrebné informácie. Ľudí rozoznáva aj podľa mena. Dokáže ich rozoznať aj podľa ich hlasu (disponuje až siedmimi mikrofónmi).

Okrem schopnosti zapamätať si veľké množstvo situácií a ich riešení je schopný sa aj učiť a vyvíjať sa tak, aby mohol čo najlepšie žiť v rodine. Svojím správaním sa snaží prispôsobiť svojmu vlastníkovi. Robot má implementovanú tzv. krátkodobú a dlhodobú pamäť, podobne ako je to v prípade ľudí. 

Kategória:Humanoidné roboty
Kategória:Roboty Sony
Hoap

**Hoap** (skratka *Humanoid for Open Architecture Platform*) je humanoidný robot spoločnosti SONY.

Jeho cieľovým trhom sú predovšetkým vedci a výskumníci, ktorí sa zaoberajú robotikou. Je vysoký  a má hmotnosť . Je určený na výskum a vývoj v oblasti robotických technológií. Spoločnosť Fujitsu, ktorá robota skonštruovala, uvoľnila informácie o jeho architektúre, aby mohli ostatní vedci vyvíjať pre neho vlastné aplikácie. Súčasne sa tak HOAP stáva prvým humanoidným robotom, ktorého je možné voľne programovať. 

Robot beží pod RT-Linuxom a tvorca aplikačného softvéru môže svoj program otestovať najskôr na simulátore a až následne ho uložiť do robota. 

Vytýčené sú ešte dva ciele, ktoré by sa mali dosiahnuť: zlepšenie ovládania pohybov a zlepšenie komunikácie medzi robotom a ľuďmi. Cena robota je stanovená na zhruba 40 000 USD a Fujitsu počíta s predajom zhruba 100 robotov do polovice roku 2004.

Kategória:Humanoidné roboty
Kategória:Roboty Sony
PINO (robot)

**PINO** je humanoidný robot. Jeho meno je skratkou od Pinochio. 

Vyvíja ho tím Hiroakiho Kitana. Kitano je expert v oblasti umelej inteligencie a vedie spoločnosť Kitano Symbiotic. 

35 polyuretánových obalov kryje povrch robota, ktorý je  vysoký, skladá sa zo 150 mechanických súčiastok, 29 motorov a má hmotnosť . Robot je v súčasnosti ešte vo vývoji, ktorý bude pokračovať schopnosťou rozoznávať tváre a hlasy, konverzáciou v ľudskej reči a tradičnou schopnosťou hrať futbal, ktorú majú implementovanú takmer všetky humanoidné roboty.

Kategória:Humanoidné roboty
H7 (robot)

**H7** je humanoidný robot. Číslo v názve tohto robota znamená poradie generácie. H7 má 36 stupňov voľnosti, môže napodobniť všetky pohyby človeka. Má hmotnosť  a je vysoký . Je riadený dvoma procesormi Pentium III s taktovacou frekvenciou 750 MHz. Linuxovú komunitu iste poteší to, že ako operačný systém bol zvolený RT-Linux. Robot bol vyvinutý v JSK Laboratory v Japonsku. Dokáže sa pohybovať nielen dopredu, ale aj tzv. krabím pochodom do strany. Pomocou bezdrôtového ethernetu je pripojený na počítačovú sieť. Spoločnosť Motorola ohlásila vývoj Java aplikácie, ktorá umožní ovládanie tohto robota pomocou mobilného telefónu.

## Externé odkazy
* Stránka spoločnosti JSK (robot H7) (po japonsky)

Kategória:Humanoidné roboty
HRP-2P

**HRP-2P** (skratka *Human Robotics Project 2-Prototype*) je humanoidný robot spoločnosti Kawada Industries. 

Jeho softvér beží na RT-Linuxe. Jeho výška je  a má hmotnosť . V rámci väčšej flexibility robota bude údajne HRP-2P modifikovať svoj programový kód, aby bol schopný prispôsobovať sa novým podmienkam.

Kategória:Humanoidné roboty
Konverzačný robot

**Konverzačný robot**, v hovorovej reči najčastejšie označovaný ako **četbot**, je druh robota. Táto kategória robotov sa zaoberá iba jednou z dôležitých vlastností robota, a to schopnosťou rozprávať sa so svojím majiteľom ľudskou rečou. Nejde iba o syntézu reči, robot musí chápať, čo mu jeho majiteľ hovorí, a musí vedieť konverzovať tak, aby jeho majiteľ bol ochotný sa s ním rozprávať. Tieto roboty sú určené ako spoločníci pre starých a osamelých ľudí, mali by im spríjemniť čas, prípadne sa o nich postarať z medicínskeho hľadiska. Najdôležitejšou vlastnosťou je teda schopnosť rozprávať a tá je výsadou človeka. Nemožno ich však celkom jednoznačne zaradiť medzi humanoidné roboty, pretože väčšina z nich je vo forme neforemných škatúľ alebo fantazijných zvieratok, alebo oveľa častejšie nainštalovaného softvéru.

Na jeseň 2022 spustila spoločnosť OpenAI (Elon Musk, Sam Altman) svoj četbot ChatGPT, založený na veľkom jazykovom modeli GPT-3. ChatGPT bol v čase uvedenia jedným z najpokročilejších četbotov a považuje sa za dôležitý míľnik v rozvoji konverzačných systémov umelej inteligencie. Model bol trénovaný na obrovských množstvách textov a konverzácií a preto dokáže komunikovať s používateľmi prirodzeným a ľudským spôsobom a zvládať odpovedať na otázky z veľkého okruhu tém. V ďalších rokoch ho potom nasledovali konkurenti ako Gemini (Google), Claude (Anthropic), DeepSeek (DeepSeek) alebo Grok (xAI, Elon Musk).

## Referencie

## Pozri aj
* internetový robot

## Iné projekty

## Externé odkazy
* Prehľad četbotov na chatbots.org (spred éry LLM četbotov)


Kategória:Instant messaging
Kategória:Umelá inteligencia
Tama

**Tama** je konverzačný robot spoločnosti Matsushita.

Jeho hlavnou úlohou je podľa výrobcu terapia pomocou konverzácie pre starých a osamelých ľudí. Tama ovláda 50 fráz, ktoré dokáže používať, a jej cieľom je napr. pripomínať ľuďom, kedy majú ísť do nemocnice, kedy majú užívať lieky a podobne. Celkovo je projekt zameraný na zdravotnú starostlivosť o majiteľov.

Tama môže byť napojená cez ISDN linku alebo mobilný telefón na rôzne zdroje medicínskych informácií, spravodajstiev a pod. Komunikácia človeka s robotom môže byť z centra monitorovaná. V prípade zhoršenia mentálneho stavu starších ľudí môže na to robot autonómne upozorniť. Aby bol robot schopný rozoznať, kedy je vhodné s majiteľom konverzovať a kedy nie, má zabudovanú vlastnú časovú základňu a 2 MB pamäte, do ktorej si zaznamenáva predchádzajúcu konverzáciu.

Do vývoja robota bolo vložených 2 mil. USD. Jeho cena bola stanovená na zhruba 500 USD. Predpokladá sa, že robot sa bude vyrábať v tvare niekoľkých typov zvieratiek. Vzhľadom na to, že jeho primárnou funkciou je rozprávať sa, robot nie je schopný chodiť. Podľa prieskumu spoločnosti Matshushita si to ľudia z cieľovej skupiny tohto výrobku ani neželajú.

Kategória:Konverzačné roboty
Memoni

**Memoni** je konverzačný robot výrobcu hračiek, spoločnosti Tomy.

Jeho základom je 32-bitový mikroprocesor. Je vybavený umelou inteligenciou a zásobou 20 000 slov, čo umožňuje vytvoriť až 2 milióny rôznych viet. Cena robota bola stanovená na 150 USD.

Kategória:Konverzačné roboty
Vojenský robot

right|thumb|Vojenské roboty

**Vojenský robot** patrí do kategórie robotov. Možno ho definovať ako robota, ktorý armáda využíva ako autonómneho alebo častejšie teleoperovaný robot.

V súčasnosti neexistujú roboty, ktoré by boli vybavené zbraňovými systémami a používajú sa skôr na účely prieskumu terénu.

Kategória:Robotika
PackBot

náhľad|Packbot

**PackBot** je vojenský robot. Spolu s agentúrou DARPA ho vyvíja spoločnosť iRobot.

Možno ho zaradiť do kategórie robotických prieskumníkov. Vzdialene pripomína tank bez veže a s dvoma prídavnými pásmi vpredu. Vďaka nim sa dokáže pohybovať po schodoch, vyhrabať sa zo zložitého terénu a otočiť sa do správnej polohy, ak sa prevrhne. Môže pracovať aj pod vodou, a to až do hĺbky troch metrov. Je ovládaný na diaľku operátorom, ktorému posiela informácie o prostredí, v ktorom sa nachádza. Operátor vidí a počuje to, čo robot. Kameru má uloženú na výsuvnom ramene, takže môže vidieť aj za roh. Robot však dokáže oveľa viac. Robí priamo na mieste chemické rozbory, aby zistil, či v okolí nie sú bojové plyny. Znižuje tak riziko, ktoré by inak hrozilo prieskumníkom pri pohybe na nepriateľskom území.

Ak robot nie je v prevádzke, vďaka jeho malým rozmerom a hmotnosti ho môže na chrbte niesť vojak. Cena robota bola stanovená na 45 000 USD.

## Iné projekty

Kategória:Vojenské roboty
Kategória:Roboty IRobot
Afghan explorer

**Afghan explorer** je vojenský robot, robotické vojnové spravodajské vozidlo.

Vojnoví spravodajcovia v snahe priniesť čo najzaujímavejšie informácie priamo z miest bojov často riskujú svoj život a neraz oň aj prídu. Toto riziko možno eliminovať nasadením robotov.

Robotického vojnového spravodajcu vyvíja MIT v  USA. Pod názvom Afghan Explorer tu vzniklo vozidlo dlhé niekoľko desiatok centimetrov, ktoré je schopné prenášať zvuk a video z miesta, kde sa nachádza, do riadiacej centrály. Ovládanie robota aj prenos informácií sa deje prostredníctvom družíc a robota je možné ovládať z jediného miesta po celom svete. 

Ako už názov napovedá, prvýkrát bol nasadený v Afganistane. Cieľom tvorcov je prejsť robotom naprieč celou krajinou a natáčať pritom spravodajstvo, čím chcú otestovať funkčnosť a perspektívnosť takéhoto zariadenia. Afghan Explorer nedisponuje podobne ako PackBot svojou vlastnou inteligenciou a nerozhoduje sa autonómne.

Kategória:Vojenské roboty
Neorealizmus (filozofia)

**Neorealizmus** vo filozofii je smer súčasnej filozofie, ktorý v teórii poznania zastáva tézu imanentnosti predmetu poznania, ktorý je nezávislý od vedomia, no pritom vo vedomí. V ontológii uznáva reálnosť všeobecných pojmov a nezávislosť vecí od vzťahov medzi nimi. Kozmologický smer neorealizmu rozvíja teórie evolúcie do univerzálnych filozofických systémov.

Neorealizmus sa rozvíjal v anglickej filozofii, v americkej filozofii a v nemeckej filozofii. Neorealizmus v USA bol jedným z prvých pokusov vytvoriť pôvodnú americkú filozofiu, zovšeobecniť
domáce črty vo filozofickom myslení a v živote Ameriky.

Neorealizmus vznikol v Cambridge a založil ho G. E. Moore. Neorealizmus odmietol neohegelianstvo a zasadzoval sa za nešpekulativne spracúvanie konkrétnych filozofických problémov.

Neoralizmus zavrhuje budovanie filozofických systémov.

Stredobodom pozornosti neorealizmu je logika, teória poznania, biológia a fyzika.

## Externé odkazy

Kategória:Neorealizmus
D (programovací jazyk)

:*Existujú aj iné jazyky označované týmto názvom, pozri [[programovací jazyk D (rozlíšenie)]].*
**D** je imperatívny, objektovo orientovaný programovací jazyk vhodný aj na systémové programovanie. Vytvoril ho Walter Bright z Digital Mars ako následníka C++. Iné jazyky, ktoré sa považujú za následníkov C++ sú napríklad Java a C Sharp (programovací jazyk).

Pozri aj:
* C
* C++
* Rust

## Externé odkazy
* Oficiálna stránka jazyka D (v angličtine)

Kategória:Programovacie jazyky
BASIC (programovací jazyk)

**BASIC** je druh programovacieho jazyka. Jeho pomenovanie je skratka z anglických slov **''B**eginner's **A**ll-purpose **S**ymbolic **I**nstruction **C**ode'', čo znamená „univerzálne kódovanie inštrukcií pre začiatočníkov“.

## Príklady

### Hello, world!
Tu je ukážka programu „Hello, world!“ v tradičnej verzii jazyka BASIC:


```qbasic
10 PRINT „Hello, world!“
 20 END
```


### Vygenerovanie čísla
 PROGRAM random        ! nazov programu
 RANDOMIZE             ! ziskanie tzv. seed
 PRINT RND             ! vygenerovanie a vypis nahodneho cisla
 END
Tento program v jazyku Basic vygeneruje náhodné číslo pomocou funkcie RND. Generátor náhodných čísel potrebuje tzv. seed (semienko). Toto semienko mu poskytneme zavolaním funkcie RANDOMIZE. Program vypíše vygenerované náhodné číslo.

Kategória:Programovacie jazyky
1547

## Udalosti
* Ivan IV. Hrozný sa dáva korunovať za prvého ruského cára

## Narodenia
* 24. január – Jana Habsburská, rakúska arcivojvodkyňa a vydatá toskánska vojvodkyňa († 1578)
* 1. marec – Rudolph Goclenius, nemecký filozof († 1628)
* 29. september – Miguel de Cervantes, španielsky spisovateľ a dramatik († 1616)

## Úmrtia
* 27. január – Anna Jagelovská, česká a uhorská kráľovná (* 1503)
* 28. január – Henrich VIII., anglický kráľ (* 1494)
* 31. júl – František I., francúzsky kráľ (* 1491)
* 2. december – Hernando Cortés, španielsky conquistador, víťaz nad Aztékmi, kolonizátor dnešného Mexika (* 1485)


1547
1485

## Udalosti
*Nástup Henricha Tudora na anglický trón, stabilizácia pomerov

## Narodenia
* 16. december – Katarína Aragónska, anglická kráľovná ako manželka Henricha VIII. († 1536)
* Hernando Cortés, známy španielsky dobyvateľ (conquistador), ktorý rozvrátil prekvitajúcu ríšu Aztékov a zabral územie dnešného Mexika pre Španielsko († 1547)

## Úmrtia
* 22. august – Richard III., anglický kráľ, účastník vojny ruží (* 1452)
* 27. október – Rudolf Agricola, holandský humanista (* 1443/1444)

1485
Branč (vrch)

**Branč** () je nezalesnený kopec v Myjavskej pahorkatine. Vzdialený 11 kilometrov od Senice. Na odlesnenom vrchole je zrúcanina rovnomenného gotického hradu. Vrchol poskytuje dobrý výhľad na všetky strany.

## Výstupy
* z Podzámku

## Turizmus
* zrúcanina gotického strážneho hradu Branč
* vínne pivnice
* obec Podbranč

## Iné projekty

## Externé odkazy
* Poloha na turistickej mape

Kategória:Vrchy v Myjavskej pahorkatine
Kategória:Vrchy pod 1000 metrov na Slovensku
Kategória:Bradlové pásmo
Kategória:Vrchy v okrese Senica
Kategória:Podbranč
Branisko (priesmyk)

**Branisko** (, , alebo ľudovo *Chvalabohu*; ) je horské sedlo v hlavnom hrebeni pohoria Branisko. Sedlom vedie cesta I/18 a masívom prechádza rovnomenný cestný tunel. Oddeľuje regióny Spiš a Šariš a poskytuje dobrý výhľad na Spiš a Spišský hrad. 

## Poloha
Nachádza sa v hlavnom hrebeni pohoria Branisko, pričom oddeľuje geomorfologické podcelky Smrekovica na severe a Sľubica na juhu. Leží v Prešovskom kraji, v okrese Levoča a zasahuje na katastrálne územie obce Poľanovce a Korytné. Najbližšími sídlami sú západne ležiace Poľanovce a Korytné, približne  západne sa nachádza mesto Spišské Podhradie. Východným smerom je najbližším sídlom obec Široké. 

Severné svahy priesmyku tvorí úpätie vrchu Príkre (), južné stúpajú na Rudník (). Poblíž sedla východným smerom tečie severo-južným smerom riečka Svinka, západnú časť odvodňuje potok Branisko, oba smerujúce do Hornádu.

## Dejiny
V oblasti priesmyku v roku 1849 prebehol bojový konflikt slovenských dobrovoľníkov a maďarských honvédov.

## Doprava
Priesmykom prechádza dôležité cestné spojenie v smere západ-východ, cesta I/18, ktorou v minulosti viedla európska cesta E50. V roku 2003 bola otvorením Tunela Branisko sprevádzkovaná časť diaľnice D1 a tým presmerovaná veľká časť dopravy z horského sedla. 

## Turizmus
Oblasť je využívaná ako rekreačná oblasť s hustou sieťou turistických trás a s osadou Branisko. Priesmyk je prístupný po viacerých turistických trasách z obcí Šindliar, Harakovce, Vojkovce, Vyšný Slavkov a Lipovce. V blízkosti priesmyku sa nachádzajú dve jaskyne, z toho jedna nesie názov *Diablova výverová diera*.

### Prístup
* po ceste I/18 z obcí Široké alebo Beharovce
* po  modrej značke:
** od severovýchodu z obce Lipovce cez sedlo Smrekovica
** od juhovýchodu z kóty Pekliská v trase cesty I/18
* po  zelenej značke:
** od severovýchodu zo sedla Smrekovica 
** od juhu z Vojkoviec cez Sľubicu a Rudník
* po  žltej značke:
** od severu z obce Vyšný Slavkov cez sedlo Prašivá
** od juhu z Harakoviec cez rázc. Pod Rudníkom

## Referencie

## Pozri aj
* Tunel Branisko

## Iné projekty

## Externé odkazy
* Poloha na turistickej mape

Kategória:Sedlá v Branisku
Čergov (vrch)

**Čergov** (staršie **Čerchov**; ) je vrch v pohorí Čergov, krajinnom celku Východných Beskýd. Leží nad obcou Hertník, približne  juhozápadne od Bardejova. Lokalitou prechádza Medzinárodná diaľková turistická trasa E3.

## Poloha
Nachádza sa v juhovýchodnej časti pohoria, v Prešovskom kraji, na hranici okresov Bardejov, Sabinov a Prešov a zasahuje na katastrálne územie obce Hertník, Olejníkov a Terňa. Najbližšími sídlami sú severným smerom situované Kríže, Hervartov a Šiba, východným leží Hertník, Fričkovce a Osikov, južne Terňa a Drienica a západne Olejníkov. 

## Opis
Čergov leží v hlavnom hrebeni, medzi Veľkou Javorinou () a sedlom Čergov. Severne sa nachádza Panteliš (), Bukový vrch () a Čeperata (), východne Panská Javorina () a Kalisko (), južne Hradová hora (), Ostrý kameň () a Lysá () a západne Capie () a Veľká Javorina. Severovýchodné časti masívu odvodňuje Pastovník, východné Fričkovský potok, obe smerujúce do rieky Sekčov, voda z južných a západných odteká potokom Ľutinka do Torysy. Vrcholom vedie značený hrebeňový turistický chodník. 

### Výhľady
Vrchol pokrýva nesúvislý lesný porast, ktorý umožňuje veľmi obmedzený rozhľad. Z vhodných lokalít je možné pozorovať okolité vrcholy Čergova, no tiež Busov, Vihorlatské, Slanské a Volovské vrchy, Čiernu horu, Bachureň, Branisko, Levočské vrchy, ojedinele aj Kráľovu hoľu a vrcholy Vysokých Tatier.

## Prístup
* po  červenej turistickej značke:
** od juhovýchodu z obce Terňa cez sedlo Čergov
** od severu zo sedla Žobrák cez Bukový vrch
* po  modrej turistickej značke:
** od západu z Minčola cez Solisko a sedlo Lysina
** od východu z Osikova cez rázc. Zápač
* po  zelenej turistickej značke cez sedlo Čergov:
** od východu z obce Hertník
** od juhozápadu z Červenej Vody cez Lysú
* po  žltej turistickej značke cez sedlo Čergov:
** od západu z Olejníkova cez rázcestie Tokárne a Črchla
** od východu z obce Fričkovce

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Vrchy v okrese Sabinov
Kategória:Vrchy v okrese Prešov
Kategória:Hertník
Kategória:Olejníkov
Kategória:Terňa
Dreveník

**Dreveník** je travertínová kopa tvaru stolovej hory v Hornádskej kotline a národná prírodná rezervácia. Nachádza sa na hraniciach okresov Spišská Nová Ves a Levoča. Toto územie s rozlohou  je chránené od roku 1925. Spolu s neďalekým Spišským hradom je od roku 1993 zaraďovaný medzi lokality svetového kultúrneho a prírodného dedičstva Organizácie Spojených národov pre vzdelávanie, vedu a kultúru (UNESCO). Rezerváciu spravuje NP Slovenský raj. Na kopci Dreveník sa nachádzala osada roľníckeho človeka z mladšej kamennej doby.

## Geológia
Kopa bola vytvorená z prameňov minerálnych vôd na tektonickom lome. Vznikol spojením viacerých vápencovo-travertínových kôp (Pažie, Kozia, Ostrá hura). Je najstarším útvarom svojho typu v okolí Spišského Podhradia a najväčšie travertínové územie na Slovensku. Medzi veľký počet skalných útvarov patrí roklina „Peklo“ alebo skalné mesto „Kamenný raj“. Na jeho svahoch sa nachádzajú 3 jaskyne.

## Turizmus
Na Dreveník sa možno dostať po žlto označenej turistickej trase z mesta Spišské Podhradie alebo obce Žehra. Dreveník je aj archeologická lokalita, slovanské hradisko, našli sa tu jedny z najstarších nálezov prvotného osídlenia východného Slovenska. V Spišskom Podhradí sa nachádza vlastivedná izba

## Zdroje
*UNESCO Nomination file  / 30 MB
*Travertínové kráľovstvo pod Spišským hradom - Slovakia.travel

## Referencie

## Iné projekty

Kategória:Vrchy v Hornádskej kotline
Kategória:Lokality Svetového dedičstva na Slovensku
Kategória:Národné prírodné rezervácie v Košickom kraji
Kategória:Národné prírodné rezervácie v Prešovskom kraji
Kategória:Chránené územia v okrese Spišská Nová Ves
Kategória:Chránené územia v okrese Levoča
Kategória:Geologické lokality na Slovensku
Borišov

**Borišov** () je  výrazný vrch v centrálnej časti Veľkej Fatry. Mohutný vrch, poskytujúci vynikajúci kruhový výhľad, sa nachádza západne od Ploskej, od ktorej ho oddeľuje výrazné sedlo.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra. Borišov leží v okrese Martin a stretávajú sa tu katastrálne územia obcí Belá-Dulice a Necpaly. Pod masívom Borišova končia i Necpalská a Belianska dolina, ktorými vedú lesnými cestami aj značkované trasy. Sedlom na východnom úpätí, ktoré je významnou križovatkou značených turistických chodníkov, vedie Veľkofatranská magistrála. Neďaleko sa nachádza Chata pod Borišovom.

## Geológia
V hornej časti Belianskej doliny pod Borišovom sa nachádza belianske okno, kde spod subtatranských príkrovov vystupuje tatrikum.

Na jeho severnom svahu sa rozprestiera národná prírodná rezervácia Borišov, v tejto oblasti zároveň pramení Beliansky potok. Jeho južný svah obteká Necpalský potok.

## Turizmus
Na križovatke turistických chodníkov na východnom úpätí sa nachádza chata pod Borišovom ().

### Výhľady
Borišov je vyhľadávaným cieľom turistov, pričom jeho hôľnatý vrchol umožňuje ďaleké výhľady. Vďaka značnej nadmorskej výške a pozícii na okraji centrálnej časti Veľkej Fatry, poskytuje výhľad na mnohé veľkofatranské vrcholy, no tiež na Malú Fatru, Chočské vrchy, Západné Tatry, no pri vhodných podmienkach aj časť Nízkych Tatier, Poľanu, Babiu horu či Lysú horu.

### Prístup
* po  značke od Chaty pod Borišovom na vrchol
* na rázcestie v sedle pri chate:
** po  značke z Ľubochnianskej doliny 
** po  značke z Ploskej
** po  značke po hrebeni z juhu od Kľaku a Javoriny
** po  značke z obce Belá-Dulice Belianskou dolinou
** po  značke z Necpál cez Necpalskú dolinu

## Referencie

## Pozri aj
* Chata pod Borišovom
* Veľkofatranská magistrála
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Turiec (región)
Kategória:Belá-Dulice
Kategória:Necpaly (okres Martin)
Kategória:Tisícovky na Slovensku
Kategória:Vrchy v okrese Martin
Tiberius

**Tiberius** (-lat.) alebo **Tiberios** (-gr.) môže byť:
*Tiberius (meno)
*rímsky resp. byzantský cisár:
**Tiberius (I.), pozri Tiberius (cisár, 1. storočie)
**Tiberius II./Tiberius I., pozri Tiberios II. (Byzantská ríša, 6. storočie)
**Tiberius III./Tiberius II., pozri Tiberios III.
Elégia

**Elégia** (alebo **žalospev**, **trúchlospev**) je básnický lyrický žáner, ktorý sa (v dnešnom ponímaní) vyznačuje tematikou smútku a žiaľu. Svoj pôvod má v antickom Grécku, kde mala ustálenú formu – tvorilo ju dvojveršie (poprípade viac dvojverší), v ktorom sa striedal hexameter a pentameter (tzv. elegické distichon). Tematicky však bola pestrejšia, prítomné boli ľúbostné, filozofické, politické a iné témy. V rímskej literatúre sa okruh tém zúžil na osobné zážitky, v neskoršom vývine došlo ešte k väčšiemu zúženiu na smutné a tragické aspekty života. Od formy elegického disticha sa upustilo v poklasistickom období.

## Referencie

Kategória:Literárne pojmy
Kategória:Básnické formy
Elipsa (literatúra)

**Elipsa** alebo **výpustka** alebo **neúplná výpoveď** je z jazykovedného hľadiska výsledok vypustenia niektorej časti (slova, vety, veci, konštruktu, prvku množiny so známou vlastnosťou) úplnej výpovede resp. z literárneho hľadiska vetná štylistická figúra, spočívajúca vo vynechaní slova vo vete alebo vety v súvetí, pričom si vynechané slovo/vetu možno z kontextu domyslieť. 

Pre výpustku máme znaky – ; … a pod. Najčastejšie sa vynechávajú slovesá. Elipsy sa vyskytujú v bežnej hovorovej reči vedome i nevedome. Používajú sa aj v poézii.

## Príklady
* *Aký otec, taký syn, aké drevo, taký klin.*
* *Ja o voze, ty o koze.*
* *Dobré ráno!*
* *Bodajže ťa!*
* „Mladosť-pochabosť“
* „Staroba-choroba“

Kategória:Jazyk
Kategória:Literárne pojmy
Epanastrofa

**Epanastrofa** je slovná štylistická figúra, opakovanie toho istého slova alebo slovného spojenia na konci jedného a na začiatku nasledujúceho verša alebo vety.
 
## Príklad
**…na Dunaji pláva húska biela,<br>húska biela s červenými ústy.*

**Horí ohník, horí na kráľovej holi<br>ktože ho nakládol? <br>– dvanásti sokolí<br>‥dvanásti sokolí, sokolovia bieli‥*

## Diela
*Ján Botto – *Báj na Dunaji*

Kategória:Literárne pojmy
Kategória:Štylistické prostriedky
Epigram

**Epigram** ( – epigramma, dosl. nápis) je dnes lyrický žáner, ktorý stručne a duchaplne vystihuje nejakú životnú pravdu. Ide o satirickú báseň s prekvapujúcou pointou. V antike to bol druh nápisu, ktorý dnes nazývame epitaf.

Dnešné epigramy sú dvojdielne básne: Prvá časť nastoľuje problém či myšlienku, druhá časť ho prekvapivým spôsobom rieši.

Antický epigram bol nápis na chráme, náhrobku, obetnom dare a podobne, ktorého účelom bolo pripomínať staviteľa chrámu atď., darcu, prenášateľa obete a podobne, alebo vysvetľovať význam príslušného nadpísaného predmetu. Spočiatku to bývala próza, neskôr elegické distichon. V rímskej literatúre to už bola navyše vtipná báseň. Riman Martialis napokon založil epigram v dnešnom zmysle - používal aj iné básnické formy ako elegické distichon a jeho epigramy už mali satirický charakter.
 
## Epigramatici
Antickí:
* Marcus Valerius Martialis - najvýznamnejší antický epigramatik
Slovenskí:
* Jozef Ignác Bajza
* Jonáš Záborský
* Janko Jesenský
* Ivan Gall
* Martin Rázus
* Tomáš Janovic
* Erik Ondrejička
Českí:
* Karel Havlíček Borovský

## Príklady

## Referencie

## Pozri aj
* Aforizmus
* Epitaf
* Epigrafika

## Iné projekty

Kategória:Literatúra
Kategória:Básnické formy
Kategória:Literárne žánre
Kategória:Literárne pojmy
Epika

**Epika** je jeden z troch základných literárnych druhov, popri lyrike a dráme, založený na rozprávaní o hrdinoch, dejoch a udalostiach obyčajne vo veršovaných eposoch.

K základným epickým druhom počítame: román, novelu, poviedku, črtu a ľudovú rozprávku.

Epika môže byť písaná voľne, ale aj básnickou rečou.

Názov epika pochádza z gréckeho *epos* - rozprávanie (pieseň, slovo), zo starogréckych Homérových eposov: Ilias a Odysea.

## Charakteristické znaky epiky
Na epiku sa vzťahuje najmä objektívnosť, prozaická forma, sujetovosť, dejovosť, minulý čas (dej sa najčastejšie odohráva v minulom čase, ale sú i diela, ktoré sa odohrávajú v budúcnosti), dynamické motívy, monologickosť, hovorovosť, fabula, postavy a rozprávač.

## Epické žánre

* bájka 
* báj 
* balada
* román 
* novela 
* poviedka 
* anekdota 
* rozprávka 
* povesť
* legenda 
* epos

## Referencie

Kategória:Literárne pojmy
Epimýtia

**Epimýtia** je kompozičný postup, moralizujúci dodatok k bájke, vyjadruje isté ponaučenie.

Kategória:Literárne pojmy
Epitaf (literatúra)

**Epitaf** je lyrický žáner, nápis na náhrobnom kameni. Vznikol z epigramu, mal by vystihovať pochovaného.

## Príklad
Na hrobe Jiřího Wolkra sú umiestnené verše, ktoré si sám napísal.
: *Zde leží Jiří Wolker, básnik jenž miloval svět<br />a pro spravedlnost jeho šel se bít,<br />dřív než mohl srdce k boji vytasit,<br />zemřel mlád, dvacetčtyři let.*

Na hrobe Sama Chalupku je epitaf:

:*Pravde žil som, krivdu bil som, verne národ môj ľúbil som. To jediná moja vina a okrem tej žiadna iná.* (S. Chalupka)

Na hrobe a pamätníku na Sparťanov padlých pri bitke pri Termopylách je vyryté

:*Postoj pútnik a zvestuj Lakedaimoncom, že my tu mŕtvi ležíme, ako zákony kázali nám*.

Kategória:Literárne pojmy
Kategória:Básnické formy
Epiteton

**Epiteton** je tróp; básnický prívlastok. Je to umelecký jazykový prostriedok, čiže obrazné pomenovanie, ktoré obsahuje citový (emocionálny) význam. Vyjadruje príznak podstatného mena. Má dva typy: Epiteton ornans je druh epitetonu, ozdobný prívlastok, prívlastok podstatných mien oživujúci a konkretizujúci text (napr. *Stromy žialili hlbokým hlasom, čudné chmúrne žalmy, oči čierne)* alebo Epiteton constans – ďalší druh epitetonu, stály prívlastok. Tvorí s podstatným menom stabilné spojenie, najmä v ľudovej slovesnosti (napr. *Ej hory, hory, horičky zelené).*

## Príklady
*krásne Slovensko
*túžiť celým srdcom
*zlatisté Slnko
*pusté nádvorie
*jednostajné slzy
*pokojný večer
*krehký hlas
*svätá tma
*klobúk so strechou
*tichý vánok
*mladé lúky
*zub múdrosti
*usmievavé slnko
*tichá noc
*je čarovnou cárovnou
*dlhé sny
*zlatý list
*blankytné nebo
*drevená dedina
*zakliata mladosť
*absolútny zákaz
*horký chlieb
*hodní bratia
*krvavé sonety
*z vlčích dní
*cválajúce dni
*hromový zub
*cesta zarúbaná
*chmúrne žalmy
*dravé zvuky
*krásohlasý jazyk
*tiché husle
*sladký sen
*hrozná realita
*voňavé kvety
*jagavé slnko
*nehynúca láska
*krátky príbeh 
*dobrí bratia 
*smutný potok 
*striebristé vlasy
*hrdý kostolník
*spiaci potok

## Referencie

## Iné projekty

Kategória:Literárne pojmy
Epizeuxa

**Epizeuxa** je slovná figúra, opakovanie toho istého slova alebo skupiny slov za sebou vo verši básne (aj v próze).

## Príklady
****sivé''' oči, '''sivé''', povedz že mi, povedz''
****koho rada vidím, koho rada vidím
***''Sloboda**, **sloboda**, slobodienka moja...

Kategória:Štylistické prostriedky